钦定古今图书集成/明伦汇编/官常典/第771卷 > 册府元龟 > 《爱民》
## 钦定古今图书集成/明伦汇编/官常典/第771卷 > 册府元龟 > 《爱民》

夫牧守吏民之本，可以感物而行化者也。居其任者，
苟能宣恩泽之诏布忠厚之教广求民瘼洞达治体
知所疾苦去其繁密俾夫百姓宽息一境休和兹所
谓良二千石矣。汉氏而下循良间作至有专行仁惠
务于安辑振恤周困拯济孤弱或条上其损益，或蠲
省其赋调至于推恕心以惜民力违科禁以顺物情
苟利于人，靡顾于己，或出私积，以代民租。故能上下
忻赖，所在化行，为吏人所称，绩用可纪。非夫忠信之
长慈惠之师，庶几乎！德让之风者，亦胡以臻此！